140. löggjafarþing 2011–2012.

Þingskjal 704 — 356. mál.

Svar

forsætisráðherra við fyrirspurn Sigurðar Inga Jóhannssonar um ráðherranefndir.

Fyrirspurnin hljóðar svo:

1.	Hvaða formlegu ráðherranefndir eru starfandi? Hefur skipun þeirra verið borin upp í ríkisstjórn til samþykktar?

2.	Eru starfandi óformlegar ráðherranefndir sem voru svo harðlega gagnrýndar í skýrslu rannsóknarnefndar Alþingis? Ef svo er, hverjar eru þær?

Eftirfarandi ráðherranefndir eru nú starfandi í samræmi við samþykktir ríkisstjórnarinnar:

–	ráðherranefnd um Evrópumál,

–	ráðherranefnd um jafnréttismál,

–	ráðherranefnd um efnahagsmál,

–	ráðherranefnd um ríkisfjármál,

–	ráðherranefnd um atvinnumál,

–	ráðherranefnd um endurskoðun frumvarps til laga um stjórn fiskveiða,

–	ráðherranefnd um stjórnkerfisumbætur.

Um ráðherranefndir er fjallað í 9. og 10. gr. laga nr. 115/2011, um Stjórnarráð Íslands, og er þar m.a. kveðið á um formlega umgjörð þeirra. Ólögmætt er að stofna til ráðherranefnda, í skilningi laganna, sem ekki lúta þeim formkröfum sem þar eru gerðar. Í samræmi við það hafa engar slíkar ráðherranefndir verið stofnaðar.